
Τετάρτη 9 Σεπτεμβρίου 2026
" Καλώς ήρθες στο Πανεπιστήμιο Κρήτης!

Μια καινούργια αρχή ξεκινά και θέλουμε να ξέρεις ότι, σε αυτή τη διαδρομή, υπάρχει υποστήριξη.

Είμαστε η Μονάδα Ισότιμης Πρόσβασης, ή Μ.Ι.Π.

Στόχος μας είναι να μπορείς να συμμετέχεις ισότιμα στις σπουδές και στην πανεπιστημιακή ζωή.

Αν μια δυσκολία υγείας, μια αναπηρία ή μια ειδική εκπαιδευτική ανάγκη επηρεάζει τη φοίτησή σου, μπορείς να απευθυνθείς σε εμάς.

Η διαδικασία είναι απλή.

Μας στέλνεις ένα μήνυμα από το ακαδημαϊκό σου email στο prosvasi@uoc.gr. και κανονίζουμε μια προσωπική συνάντηση.

Μαζί διερευνούμε τις ανάγκες σου και βλέπουμε αν χρειάζονται εκπαιδευτικές ρυθμίσεις και ποιες είναι κατάλληλες για εσένα. Όσα συζητάμε παραμένουν εμπιστευτικά.

Αν θέλεις να υποβάλεις αίτημα για εκπαιδευτικές ρυθμίσεις, μπορείς να το κάνεις εντός των παρακάτω προθεσμιών:

·         έως την 1η Δεκεμβρίου για το χειμερινό εξάμηνο,
·         έως την 1η Απριλίου για το εαρινό εξάμηνο
·         και έως τις 15 Ιουλίου για την εξεταστική του Σεπτεμβρίου.
Να θυμάσαι ότι το αίτημα ανανεώνεται κάθε ακαδημαϊκό εξάμηνο.

Θα μας βρεις στο prosvasi.uoc.gr ή μπορείς να μας γράψεις στο prosvasi@uoc.gr.

Εδώ θα βρεις ανθρώπους έτοιμους να σε ακούσουν και να σε υποστηρίξουν.

Θα χαρούμε να σε γνωρίσουμε.

Καλή αρχή! "

 Σας ευχαριστούμε

Με εκτίμηση, 
Τα μέλη της Μ.Ι.Π.

